มีผื่นขึ้นใต้ผิวหนัง ทั้งตัว แต่ไม่มีอาการคัน ตามรูป ครับ ตามรูปลิ้งนี้ครับ
สวัสดีค่ะอาการมีผื่นขึ้นใต้ผิวหนัง ไม่คัน ตามรูปแนบนั้น ดูจากรูปเป็นเหมือนจุดแดงๆดำๆ คล้ายกับว่าอาจจะเป็นรอยดำตามหลังการอักเสบใดๆมาก่อนหน้านี้ ซึ่งการอักเสบที่เกิดขึ้นก่อนหน้านี้อาจจะเป็นจากผื่นผิวหนังอักเสบจากภูมิแพ้ผิวหนัง การแพ้สัมผัส การระคายสัมผัสกับผลิตภัณฑ์ของใช้ การโดนแมลงกัด เส้นเลือดอักเสบซึ่งถ้าเป็นแค่จุดดำๆตามหลังการอักเสบ คือการอักเสบหายแล้วเหลือแต่รอยดำ รอยดำเหล่านี้จะหายไปได้เองประมาณ 3-6 เดือนขึ้นกับบุคคล หรือนานกว่านั้นถ้าผิวสีเข้มมากๆควรจะไปพบแพทย์ถ้าตุ่มดังกล่าวกลับมาลุกลาม ผื่นแดงขึ้นอีก เจ็บเยอะ ในระหว่างนี้ให้ใช้แค่น้ำเปล่าสะอาดล้างเบาๆ ไม่ไปแกะเกา หลีกเลี่ยงการโดนแดดแรงๆ